The Brazz Brothers

The Brazz Brothers, eller Brazz Bros på folkemunne, frå Langevåg på øya Sula utanfor Ålesund, er med åra blitt ein reisande musikkinstitusjon i jazz, som er kjend for ei musikkform sterkt prega av improvisasjon.

Bakgrunn og historie 
Mindor Førde, far til Førde-brørne, har sagt at utan Tafjord-ulukka i 1934 hadde det ikkje vore noko Brazz Brothers. Innbyggjarane vart tvungne til å flytte, og på Langevåg grodde det fram eit rikt musikkliv.

Gruppa blei skipa av brørne Jarle, Jan Magne og Helge Førde og Runar og Stein Erik Tafjord i 1981 som ein rein messingkvintett i samband med nyårskonserten til Langevåg Musikkorps.. Desse hadde spelt saman i Langevåg Skulekorps, og Jarle, Helge og Stein Erik hadde allereie opptredd som del av Ytre Suløens jazzensemble i 1976 på Jazz & Heritage Festival i New Orleans, USA, som første norske jazzband. 

Brazz Brothers hadde ei rekke forløparar i musikkmiljøet på Langevåg. Det var band som Manjanas, som tidleg var inspirert av Herb Albert, seinare utvikla til meir jazzrock med komp, vokal og full blåserekkje. Andre musikkgrupper var By og land - hand i hand, Jan Magne Førde si gruppe Bjarne med fela og Runar Tafjord si gruppe Chaos.

I 1985 blei trommelegenda Egil «Bop» Johansen (1934–1998) medlem av gruppa, og saman spelte dei over 1 200 konsertar. Etter bortgangen hans blei Marcus Lewin frå Eskilstuna, Sverige ny trommeslagar.

I 1986 starta innspelinga av deira første album, Brazzy Landscapes, som var byrjinga på ei unik musikkhistorie. Plata bestod av gruppa sine eigne komposisjonar og arrangement med song frå den britiske songaren Phil Minton.

Musikken dei speler er ei unik blanding av tradisjonell og moderne jazz og folkemusikk frå ulike delar av verda, med sterk representasjon av den skandinaviske folkemusikktradisjonen.

Gruppa har spelt og gjeve ut ei rekkje plater saman med store legender og mindre kjende, men dyktige musikarar. Dei har turnert i både inn og utland. Dei har turnert i USA, Afrika, Asia og store delar av Europa, og held over 120 konsertar i året. Alle medlemmene har òg gjort ei rekkje soloprosjekt.

Kurs 
Mange skulekorpsmedlemmer over heile Noreg har fått stifte kjennskap med gruppa gjennom kursa deira i å lære å spele utan notar, som gruppa held både for nybegynnarar, vidarekomne, profesjonelle og musikklærarar i både inn- og utland.

Medlemmer 
 Jarle Førde, trompet/flygelhorn
 Jan Magne Førde, trompet/flygelhorn
 Runar Tafjord, valthorn
 Helge Førde, trombone
 Stein Erik Tafjord, tuba
 Marcus Lewin, trommer

Diskografi 
 1987 Brazzy Landscapes
 1989 Live at Oslo Jazz House
 1992 Norwegian Air
 1993 AfroBrazz
 1994 All Included
 1995 Julefergå
 1996 The Brazz Brothers and Dutch Marine Band | Brazzy Voices
 1997 Roll Tide Roll
 1998 New Orleans Parade | Towards The Sea
 1999 Ngoma
 2000 Aftenvind
 2001 Aquarium
 2003 Live in Cape Town
 2004 African Marketplace | Rosalina
 2007 Vågåblot

Fjernsyn 
 1995 Julefergå Julekalender

Prisar 
 Gammleng-prisen 2007 i klassen jazz

Bakgrunnsstoff 
 Offisiell heimeside

Kjelder 
 Delar av denne artikkelen bygger på «The Brazz Brothers» frå ,  den 6. mai 2008.

Referansar 

Brazz Brothers
Brazz Brothers
Musikkgrupper skipa i 1981